ΓΡΑΠΤΗ ΕΡΩΤΗΣΗ E-3358/01

υποβολή: Lucio Manisco (GUE/NGL)και Giuseppe Di Lello Finuoli (GUE/NGL) προς το Συμβούλιο

(7 Δεκεμβρίου 2001)

Θέμα: Το ευρωπαϊκό ένταλμα σύλληψης και η έκδοση στις ΗΠΑπόπτων για τρομοκρατική δράση

Από δημοσιεύματα του Τύπου διαπιστώνουμε ότι οι Ηνωμένες Πολιτείες Αμερικής και η Ευρωπαϊκή Ένωση επιδιώκουν τη σύναψη συμφωνίας που θα ανοίγει το δρόμο για την έκδοσηπόπτων για τρομοκρατική δράση στις ΗΠΑ με το νέο, ευρωπαϊκό ένταλμα σύλληψης, εφόσον εξασφαλίζεται ότι δε θα επιβληθεί η ποινή του θανάτου σε ορισμένες περιπτώσεις. Έχουμε επίσης επισημάνει τις κατηγορηματικές διαβεβαιώσεις του πρέσβη των ΗΠΑ στην ΕΕ, κ. Rockwell Schnabel, ότι δε θα επιβληθεί η ποινή του θανάτου σεπόπτους για τρομοκρατική δράση που εκδίδονται από την Ευρώπη· ωστόσο, αναφορικά με αυτό το θέμα, ο πρέσβης των ΗΠΑ τόνισε την ανάγκη να προβούν ορισμένα κράτη στην αλλαγή κάποιων πραγμάτων συμπεριλαμβανομένου του συντάγματός τους και προσέθεσε ότι υπάρχει συμφωνία με αυτό το στόχο.

Με δεδομένο ότι η αντίθεση στη θανατική ποινή αποτελεί για την ΕΕ θεμελιώδη αρχή, η οποία κατοχυρώνεται ως τέτοια στα συντάγματα και στην ειδική νομοθεσία πολλών από τα κράτη μέλη της, καθώς και ότι οι νέες εξουσίες που παραχωρήθηκαν στον πρόεδρο των ΗΠΑ μετά τις 11 Σεπτεμβρίου 2001 (σε συνδυασμό με τη δικαιοδοσία που απέκτησαν τα στρατοδικεία για συνοπτικές διαδικασίες σε αλλοδαπούςπόπτους για τρομοκρατική δράση) θα ακυρώσουν οποιεσδήποτε διαβεβαιώσεις δόθηκαν από τις κρατικές ή τις ομοσπονδιακές αρχές των ΗΠΑ, προτίθεται να αποσαφηνίσει η Επιτροπή το δικονομικό χαρακτήρα και το εύρος των διαπραγματεύσεων με τις ΗΠΑ που διεξάγονται σε τέτοιο πλαίσιο καθώς και να επανεξετάσει την απόφασή της να μην προβεί σε καμία συμφωνία που θα έθετε σε κίνδυνο, θα περιόριζε ή θα αλλοίωνε την αντίθεση της ΕΕ στη θανατική ποινήπό οποιεσδήποτε περιστάσεις, ιδίως όταν πρόκειται για έκτακτες διαδικασίες εκδόσεως·

Απάντηση

(25/26 Μαρτίου 2002)

Το Συμβούλιο συμφώνησε (βλ. συμπέρασμα III.7 της 20ής Σεπτεμβρίου 2001) κατ' αρχήν να προταθεί στις Ηνωμένες Πολιτείες η έναρξη διαπραγματεύσεων για μια συμφωνία μεταξύ της Ευρωπαϊκής Ένωσης και των Ηνωμένων Πολιτειών, βάσει του άρθρου 38 της ΣΕΕ, στον τομέα της ποινικής συνεργασίας για την τρομοκρατία.

Αμέσως μετά, ο πρωθυπουργός κ. Verhofstadt, μαζί με τον Πρόεδρο της Επιτροπής κ. Prodi, επισκέφθηκαν τις Ηνωμένες Πολιτείες. Με την ευκαιρία αυτή, ο Πρόεδρος Bush εξέφρασε την επιθυμία να συνεχιστούν οι συζητήσεις και, σε μεταγενέστερη επιστολή που δόθηκε στη δημοσιότητα, εξειδίκευσε ορισμένες από τις σκέψεις του για το ζήτημα.

Η Προεδρία έχει διεξάγει έκτοτε, σύμφωνα με την επιθυμία του Συμβουλίου, διερευνητικές συζητήσεις με τους αμερικανούς εταίρους μας, με σκοπό την καλύτερη κατανόηση της αξίας που θα μπορούσε να προσθέσει μια ενδεχόμενη συμφωνία στον τομέα της ποινικής συνεργασίας για την τρομοκρατία. Οι διερευνητικές αυτές συζητήσεις δεν έχουν ακόμη ολοκληρωθεί.

Οι επίσημες διαπραγματεύσεις μπορούν να αρχίσουν μόνον μετά από σχετική έγκριση του Συμβουλίου σύμφωνα με τις διαδικασίες που καθορίζονται στο άρθρο 24 της ΣΕΕ. Ουδεμία τέτοια έγκριση έχει δοθεί.

Οιεσδήποτε πληροφορίες σύμφωνα με τις οποίες μπορεί να πραγματοποιηθεί έκδοση προσώπων από τα κράτη μέλη βάσει των διατάξεων για το ευρωπαϊκό ένταλμα σύλληψης είναι ανακριβείς. Το ευρωπαϊκό ένταλμα σύλληψης αποτελεί ένα μέσο συνεργασίας αποκλειστικά μεταξύ των κρατών μελών της ΕΕ.

Σύμφωνα με το άρθρο 6 παρ. 2 της ΣΕΕ, η Ένωση σέβεται τα θεμελιώδη δικαιώματα όπως κατοχυρώνονται από την ευρωπαϊκή σύμβαση για τη προστασία των ανθρώπινων δικαιωμάτων και των θεμελιωδών ελευθεριών και όπως απορρέουν από τις συνταγματικές αρχές που είναι κοινές στα κράτη μέλη. Τούτο ισχύει επίσης κάθε φορά που η Ένωση ενεργεί δυνάμει των άρθρων 24 και 38 της ΣΕΕ.

Υπό το φως της δήλωσης αριθ. 1 για την κατάργηση της θανατικής ποινής, που επισυνάπτεται στην τελική πράξη της συνθήκης του Άμστερνταμ, είναι προφανές ότι κάθε συμφωνία που συνάπτεται μεταξύ της Ένωσης και ενός τρίτου κράτους θα πρέπει να σέβεται τις συνταγματικές παραδόσεις που είναι κοινές στα κράτη μέλη, όσον αφορά την κατάργηση της θανατικής ποινής.